Komisijas paziņojums, Eiropas Parlamentam atbilstīgi EK Līguma 251. panta 2. punkta otrajai daļai par vienoto nostāju, kuru pieņēmusi Padome, lai pieņemtu Eiropas Parlamenta un Padomes direktīvu par transportlīdzekļu vadītāja apliecībām (tiesību akta teksta pārstrādāšana) /* COM/2006/0547 galīgā redakcija - COD 2003/0252 */





[pic] | EIROPAS KOPIENU KOMISIJA | Briselē, 21.9.2006 COM(2006) 547 galīgā redakcija 2003/0252 (COD) KOMISIJAS PAZIŅOJUMS, EIROPAS PARLAMENTAM atbilstīgi EK Līguma 251. panta 2. punkta otrajai daļai par vienoto nostāju, kuru pieņēmusi Padome, lai pieņemtu Eiropas Parlamenta un Padomes direktīvu par transportlīdzekļu vadītāja apliecībām (tiesību akta teksta pārstrādāšana) 2003/0252 (COD) KOMISIJAS PAZIŅOJUMS,EIROPAS PARLAMENTAMatbilstīgi EK Līguma 251. panta 2. punkta otrajai daļaipar vienoto nostāju, kuru pieņēmusi Padome, lai pieņemtu Eiropas Parlamenta un Padomes direktīvu par transportlīdzekļu vadītāja apliecībām (tiesību akta teksta pārstrādāšana) 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (COM(2003) 621 –2003/0252(COD)) | 2003. gada 3. decembris | Eiropas Ekonomikas un sociālo lietu komitejas atzinuma datums | 2004. gada 31. marts | Datums, kad Eiropas Parlaments pirmajā lasījumā sniedzis atzinumu | 2005. gada 23. februāris | Vienotās nostājas pieņemšanas datums | 2006. gada 18. septembrī | 2. KOMISIJAS PRIEKŠLIKUMA MĒRĶIS Komisija 2003. gada 21. oktobrī pieņēma priekšlikumu pārstrādāt direktīvu par transportlīdzekļu vadītāja apliecībām, ar ko aizstās Direktīvu 91/439/EEK par vadītāja apliecībām un virkni šīs direktīvas grozījumu[1]. Šā priekšlikuma trīs galvenie mērķi ir: 1. samazināt viltošanas iespēju — nepieļaut vairs iespēju izsniegt tāda parauga vadītāja apliecību, kas būtu izgatavota no papīra, tā vietā izsniedzot cita parauga vadītāja apliecību — plastmasas kartes veidā; nodrošināt iespēju vadītāja apliecībā ievietot mikročipu; ieviest ierobežotu administratīvo derīguma termiņu visām jaunajām vadītāja apliecībām, ko izsniedz no šā priekšlikuma piemērošanas dienas; 2. nodrošināt pilsoņu brīvu pārvietošanos , ieviešot ierobežotu administratīvo derīguma termiņu un saskaņojot medicīniskās apskates periodiskumu profesionālajiem autovadītājiem; 3. veicināt ceļu satiksmes drošības uzlabošanos — ieviest vadītāja apliecību mopēdu vadītājiem; paplašināt darbības jomu principam par pakāpenisku piekļuvi vadītāja apliecības iegūšanai, attiecinot to uz jaudīgākajiem transportlīdzekļiem; noteikt prasību minimumu autovadītāju eksaminētāju sākotnējās kvalifikācijas iegūšanai un tālākizglītībai; apstiprināt principu, atbilstoši kuram vienam vadītājam var būt tikai viena vadītāja apliecība (viens īpašnieks — viena vadītāja apliecība). 3. PIEZĪMES PAR VIENOTO NOSTĀJU Padome savu vienoto nostāju pieņēma ar kvalificētu balsu vairākumu 2006. gada 18. septembrī. Šajā dokumentā pausta ne tikai Padomes vienotā nostāja, bet tajā atspoguļots arī triju institūciju starpā panāktais kompromiss pēc 2005. gada jūnijā notikušajām apspriedēm. Eiropas Parlamenta Transporta un tūrisma komitejas priekšsēdētājs vēstulē Padomes prezidentūrai norādīja, ka šādos apstākļos viņš iesaka Transporta un tūrisma lietu komitejai apstiprināt vienoto nostāju tādu, kāda tā ir otrajā lasījumā. Padome nevarēja panākt šo kompromisu trīs reizes, jo pret to iebilda bloķējošs mazākums, taču visbeidzot, pateicoties grozījumam par vadītāja apliecību atjaunošanu, 2006. gada 27. martā Transporta, telekomunikāciju un enerģētikas ministru padomes sēdes laikā tika panākta politiska vienošanās. Direktīvas 7. panta 2. punktu grozīja tā, lai vadītāja apliecības derīguma termiņu varētu pagarināt līdz 15 gadiem. Šo jautājumu institūciju sarunās pirms tam neapsprieda. Izņemot šo īpašo punktu, vienotajā nostājā iekļautais kompromiss starp visām trijām institūcijām tika panākts par šādiem apspriežu kārtībā iekļautiem jautājumiem: - jau izsniegto vadītāja apliecību apmaiņa 20 gadu laikā, sākot no minētās direktīvas piemērošanas dienas (3. panta 3. punkts); - pakāpeniska piekļuve motociklu vadīšanas apliecību iegūšanai , nosakot 2 gadu intervālu pārejai no vienas kategorijas citā un, sākot no 24 gadu vecuma, — tiešu piekļuvi visu kategoriju motociklu vadīšanas apliecību iegūšanai. Motociklu kategoriju nosaukumi paliek tādi, kādus tos ierosinājusi Komisija savā sākotnējā priekšlikumā (4. panta 3. un 6. punkts); - princips, atbilstoši kuram vienam vadītājam var būt tikai viena vadītāja apliecība , ļaus novērst viltošanas mēģinājumus un mazinās „transportlīdzekļu vadītāja apliecības tūrismu” (7. panta 5. punkts); - transportlīdzekļi ar piekabi — paredzētas vienas dienas mācības un praktiska ieskaite visām iespējamajām kombinācijām no 3500 kg līdz 4250 kg un tad, ja piekabes svars pārsniedz 750 kg (4. panta 4. b punkts). Komisija ir gandarīta par to, ka institūciju sarunu iznākumā jaunpieņemtie likumi ļaus sekmēt ES autovadītāju brīvu pārvietošanos, uzlabot ceļu satiksmes drošību un novērst krāpšanu. 4. SECINĀJUMS Komisija atzīst, ka Padomes vienotā nostāja negroza nedz Komisijas priekšlikuma galveno mērķi, nedz arī tā garu, un tādēļ var to atbalstīt. Komisija ir gandarīta par to, ka vienotā nostāja atspoguļo institūciju sarunu rezultātus, ļaujot pieņemt šo priekšlikumu jau otrajā lasījumā. [1] Padomes 1991. gada 29. jūlija Direktīva 91/439/EEK par vadītāju apliecībām, OV L 237, 24.8.1991., 1. lpp., kurā jaunākie grozījumi izdarīti ar Komisijas 2000. gada 14. septembra Direktīvu 2000/56/EK, OV L 237, 21.9.2000., 45. lpp.